Rozsudok Okresného súdu Prievidza sp. zn. 22Ps/22/2025 z 23. 3. 2026
Rozsudok Okresného súdu Prievidza z 23. marca 2026, sp. zn. 22Ps/22/2025, ECLI:SK:OSPD:2026:3825206444.2
Súd: Okresný súd Prievidza
Spisová značka: 22Ps/22/2025
ECLI: ECLI:SK:OSPD:2026:3825206444.2
Dátum vydania: 23. 3. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22Ps/22/2025 3825206444 23. 03. 2026 JUDr. Michaela Bebjaková ECLI:SK:OSPD:2026:3825206444.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Michaelou Bebjakovou, vo veci starostlivosti súdu o osobu obmedzenú v spôsobilosti na právne úkony: A. B., nar. XX.XX.XXXX, trvale bytom C. D. E. X/X, F. C. F., štátny občan SR, zastúpený opatrovníčkou: G. F., nar. XX.XX.XXXX, trvale bytom H. XXXX/XX, F. C. F., štátnou občiankou SR, o návrhu navrhovateľky - opatrovníčky osoby obmedzenej v spôsobilosti na právne úkony, na schválenie právneho úkonu za osobu obmedzenú v spôsobilosti na právne úkony, za účasti Okresnej prokuratúry Bánovce nad Bebravou, takto rozhodol: I. Súd s c h v a ľ u j e právny úkon, ktorý za osobu obmedzenú v spôsobilosti na právne úkony A. B., nar. XX.XX.XXXX urobila jeho opatrovníčka G. F., nar. XX.XX.XXXX, a to: - prijatie poistného plnenia z poistnej zmluvy č. XXXXXXXXXX vedenej v Komunálnej poisťovni, a.s., - prijatie poistného plnenia z poistnej zmluvy č. XXXXXXXXXX vedenej v Komunálnej poisťovni, a.s., - prijatie odkúpnej hodnoty z poistnej zmluvy č. XXXXXXXXXX vedenej v Komunálnej poisťovni, a.s. a - prijatie finančných prostriedkov z poistnej zmluvy č. XXXXXXXXXX vedenej v Komunálnej poisťovni, a.s.. II. Navrhovateľka j e p o v i n n á, v lehote 90 dní od právoplatnosti tohto rozhodnutia preukázať, že finančné prostriedky prijaté zo všetkých poistných plnení boli vložené na bankový účet osoby obmedzenej v spôsobilosti na právne úkony vedený v I. F., číslo účtu IBAN: J. XXXX XXXX XXXX XXXX XXXX. III. Žiaden z účastníkov n e m á právo na náhradu trov konania. odôvodnenie: 1. Dňa 29.12.2025 bol súdu doručený návrh navrhovateľky - opatrovníčky osoby obmedzenej v spôsobilosti na právne úkony na schválenie právnych úkonov - prijatí plnení a odkúpnej hodnoty z poistných zmlúv. 2. Podľa § 2 odsek 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Podľa § 2 odsek 2 Civilného mimosporového poriadku, na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 3. Podľa § 221 písmeno a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
4. Opatrovník osoby obmedzenej v spôsobilosti na právne úkony a prokurátorka Okresnej prokuratúry Bánovce nad Bebravou sa po vyhlásení rozsudku na pojednávaní konanom dňa 23.03.2026 vzdali práva podať odvolanie. Poučenie: Proti rozsudku možno podať odvolanie v lehote 15 dní od doručenia tohto rozsudku na Okresnom súde Prievidza. Odvolanie je podané včas aj vtedy, ak bolo v lehote podané na príslušnom odvolacom súde. O odvolaní rozhoduje Krajský súd v Žiline. Odvolanie len proti odôvodneniu rozhodnutia nie je prípustné. Odvolanie môže podať účastník, v ktorého neprospech bol rozsudok vydaný. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody možno meniť a dopĺňať až do rozhodnutia o odvolaní. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. V odvolacom konaní možno uvádzať nové skutkové tvrdenia a predkladať nové dôkazné návrhy. Odvolanie nemôže podať ten, kto sa ho vzdal. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia.

